אבי טילר

אבי טילר (נולד ב-1952) הוא ניצב בדימוס במשטרת ישראל.

טילר שירת במשטרת ישראל משנת 1975 במשך כשלושים שנים. בתפקידיו הבכירים שימש מפקד הקורס המתקדם לקצינים במכללה לקצינים של המשטרה, מפקד מרחב העמקים (בדרגת ניצב משנה), מפקד מרחב הגליל (בדרגת תת-ניצב), ומשנת 2000 סגן מפקד המחוז הצפוני. בשנת 2002 הועלה לדרגת ניצב ומונה לראש אגף משאבי אנוש. בשנת 2005 סיים את שירותו.

לאחר פרישתו משורות המשטרה התמנה למנכ"ל פארק תעשיות בר-לב. בשנת 2008 הצטרף לרשימת מועמדים של מפלגת העבודה למועצת העיר נהריה ונבחר לחבר המועצה. מכהן כראש מנהלת פארק תעשיות בר-לב.

טילר תושב נהריה, נשוי ואב לארבע בנות. חבר רוטרי משנת 1995.

ניצבי משטרת ישראל
ראשי אגף משאבי אנוש במשטרת ישראל
בוגרי אוניברסיטת חיפה
חברי מועצת העיר נהריה
פעילי מפלגת העבודה
ישראלים שנולדו ב-1952